Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: 1997. évi CLVI. törvény 5. §-ában foglaltak szerint kiemelkedően közhasznú szervezetként működik arra tekintettel,
Paragraph Index: 300

d) az a)—c) pontban meghatározott személyek hozzátartozója (Ptk. 685. §) és élettársa. Valamely közhasznú szervezet megszűntét követő 2 évig nem lehet a Felügyelő Bizottság tagja az a személy, aki olyan közhasznú szervezetnél töltött be — annak megszűntét megelőző két évben legalább egy évig — vezető tisztséget, amely az adózás rendjéről szóló törvény szerinti köztartozását nem egyenlítette ki. A Felügyelő Bizottság évenként vizsgálja az éves beszámoló és az elkészített könyvvizsgálói jelentés alapján a Közalapítvány működését és gazdálkodását. A gazdálkodás szakszerű ellenőrzése érdekében a Felügyelő Bizottság részére a Kuratórium döntéseit tartalmazó jegyzőkönyveket meg kell küldeni. 2001/8. szám A Felügyelő Bizottság vizsgálatot tarthat — bejelentés alapján —, ha a Közalapítvány céljait veszélyeztetve látja, ehhez külső szakértők segítségét is igénybe veheti. A Felügyelő Bizottságot minden kuratóriumi ülésre tanácskozási joggal meg kell hívni. A Felügyelő Bizottság köteles a Kuratóriumot tájékoztatni, ülésének összehívását kezdeményezni, ha arról szerez tudomást, hogy

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes